કર્ક : આ સપ્તાહની શરૂઆત થોડી નબળી હોવાથી સ્વાસ્થ્યનું ધ્યાન રાખવું અને નવા સાહસો ન ખેડવા. જોખમી કાર્યોથી દૂર રહેવું. ખાસ કરીને તા. 26ના રોજ બહાર ગામ ફરવા જાવ તો નદી કે તળાવમાં ન્હાવા જવું નહીં. કોઈ અપ્રિય ઘટનાના કારણે માનસિક આધાત લાગી શકે છે. તા. 27ના રોજ વિદ્યાર્થીઓને અભ્યાસમાં પાછીપાની થાય. તમે ગમે તેટલું સારું આયોજન કર્યું હોય તો પણ વિક્ષેપ આપવા મનથી તુટી જાવ તેવી સ્થિતિ આવી શકે છે. ઈન્ટરવ્યુંમાં અસફળતા મળી શકે છે. યાત્રા કષ્ટદાયક રહેશે અથવા યાત્રા દરમિયાન ચોરીનો ભય રહેશે. આપ અતિ વ્યસ્ત રહેશો પરંતુ છેવટે હિસાબ માંડશો તો ફાયદો ખાસ વધારે ન હોવાથી મનમાં અફસોસ થાય. વધુ પડતી વ્યસ્તતાના કારણે પરિવારને ઓછો સમય આપી શકશો. આ સમય દરમિયાન પૂર્ણતાના આરે આવેલ કાર્યો અટકી જશે. ખોટા નિર્ણયના કારણે આર્થિક નુકસાનના યોગો બને છે. તા. 28 થી 30 દરમિયાન માનસિક તણાવ ઘટશે અને ભાગ્યનો સાથ મળશે. આપ નવી ઉર્જા અને નવા વિચારો સાથે નવા કાર્યની શરૂઆત કરવા આગળ વધશો. દૂરના અંતરના પ્રવાસ કે વિદેશગમન માટે કરેલા પ્રયાસોમાં આશાનું કિરણ દેખાય. ઘર-પરિવારમાં પ્રેમભર્યું વાતાવરણ રહેશે. પ્રિયાપાત્ર સાથે કમ્યુનિકેશનના આધુનિક સાધનોથી તમે સંપર્ક વધારશો. આપ તેમના માટે ભેટ-સોગાદોની ખરીદી કરશો. તા. 31 અને 1 દરમિયાન યશ પ્રાપ્તિ થશે. તમે પ્રોફેશનલ બાબતોમાં સૌથી વધુ ધ્યાન આપશો અને કર્તવ્યનિષ્ઠા સાથે કામ પાર પાડીને માન-પ્રતિષ્ઠામાં વધારો કરશો. સમયની ગતિનું ચક્ર આપની તરફેણમાં ફરશે. ભારે વ્યસ્તતા વચ્ચે આપ પોતાના પરિવાર-સંબંધી માટે પણ સમય કાઢશો અને તેમના પ્રત્યે પ્રતિબદ્ધતા દાખવશો.